[{"text_idx": "#000006", "text": "Kuidas on seotud 2013. aastal alguse saanud Euromaidan Ukrainas ja klubikultuur? Kas selles, et mo\u0303lemat ku\u0308tab tagant internetirevolutsioon ja sotsiaalmeedia? Vastuse vo\u0303ib saada ukraina kunstniku Tobias Zielony eklektilisest animatsioonist, mis koondab telefoniga klubides, ta\u0308navatel ja Maidanil ja\u0308a\u0308dvustatud 5400 kujutist, ning mitme teise sotsiaalpoliitilise kunstniku to\u0308o\u0308st na\u0308itusel \"Terve o\u0308o\u0308 u\u0308leval. Reivikultuur la\u0308hivaatlusel\"."}, {"text_idx": "#000008", "text": "Eriti poeetiliselt kulgeb tantsukultuuri eri ajastutest la\u0308bi Mark Leckey esseefilm \"Fiorucci Made Me Hardcore\", mis retrospektiivselt 70ndate diskost kuni 90ndate hardcore'ini liigub. Teos ta\u0308histab tantsu kui midagi, mis inimkonda alati on saatnud, tugevdades sotsiaalset lo\u0303imet. Nii viib na\u0308itus publiku nostalgiaho\u0303nguliselt ka la\u0308himinevikku, kus ku\u0308lg ku\u0308lje ko\u0303rval end unustusse tantsida polnud pandeemiline probleem. Video nimi viitab Itaalia moebra\u0308ndile, mida eelmise sajandi lo\u0303pus kandsid ko\u0303ik, kes va\u0308hegi keegi olid \u2013 Madonnast kuni Warholini. Pealkiri osutab subkultuurset kogukonda kujundava kaubama\u0308rgi ekspluateerivale kui ka ta\u0308hendust andvale loomusele."}, {"text_idx": "#000009", "text": "\"Terve o\u0308o\u0308 u\u0308leval...\" algab kunstnik Bogomir Doringeri videoga. Doringer su\u0308ndis enne Jugoslaavia lagunemist Belgradis ja tegeleb oma praktikas sellega, mis muutused reivikultuuris viimase 30 aasta va\u0308ltel on toimunud, eriti, kuidas tehnoloogia ja nutiseadmete tulek inimesi oma kehatunnetusest eraldab. Tema empiiriline kriitika tugineb nullindate algul Amsterdami kolimisele, kus 90ndate metsik tantsukultuur oli kommertsiaalsetes peokohtades asendunud mugava ku\u0308ljelt ku\u0308ljele tammumisega."}, {"text_idx": "#000010", "text": "Oma videos \"Ma tantsin u\u0308ksinda\" otsib Doringer taga just neid peokeskkondi, kus on 90. aastate vabadus ja anarhia veel alles.1 Teos va\u0308ljendab poeetiliselt, ilma heli saateta ning vaid liikumisele keskendudes meditatiivset reivimise kogemust. Salvestus on tehtud u\u0308levalt, anonu\u0308u\u0308msust ro\u0303hutades. Na\u0308eme, kuidas higiste kehade kokkupuutel, isegi kohati u\u0308ksteisesse neeldumisel, vo\u0303ib siiski tunda end vabastavalt u\u0308ksi, sest o\u0303igel reivil ei hoolita mida sa kannad, kellega sa suudled, kes sa oled. Sind ei olegi. Ei peaks vaja olema ka su nutitelefoni. Borniger usub, et reiv on enneko\u0303ike sisekaemuslik instinktiivse liikumise rituaal, mitte sotsiaalse imiteerimise kehtestus."}, {"text_idx": "#000012", "text": "Kogemus Kumu 5. korrusel pole siiski kehaline vo\u0303i isegi muusikaline. Kunstina\u0308itus ei peagi olema disneylandilik meelelahutus, vaid kutsuma kriitiliselt mo\u0303testama dionu\u0308u\u0308soslike rituaalide taustsu\u0308steeme. Nii avab va\u0308ljapanek reivifenomeni paljuski intellektuaalselt ning jo\u0303uab ku\u0308lastajani valdavalt ta\u0308helepanu no\u0303udvate videoteoste vahendusel. See viib na\u0308ituse mo\u0303neti tasakaalust va\u0308lja. Kui pole eelnevalt midagi ergutavat alla pannud, siis u\u0308hekorraga seda hulka piksleid a\u0308ra su\u0308nteesida ei jo\u0303ua. Seda tunneb ka Delleri teise to\u0308o\u0308 juures \"Ko\u0303ik klubis The Place. Suurbritannia mitteta\u0308ielik ajalugu 1984\u20131992\", et kuigi tegemist on va\u0308ga huvitava haridusliku dokumentaaliga, mis po\u0303hjus-tagaja\u0308rg meetodil Suurbritannia ajaloosu\u0308ndmusi ja reivikultuuri seoseid uurib, ho\u0303ivab see vaataja u\u0308heks tunniks."}, {"text_idx": "#000013", "text": "Olmeliselt loob na\u0308itus autentse tehasepeo keskkonna mulje. Samades ruumides aset leidnud eelmise na\u0308ituse struktuur on anarhitektuurselt2 lahti kistud ja paljastatud, olles sarnane mo\u0303ne aasta eest Kumu suures saalis na\u0308idatud sotsiaalpoliitilise arhitekt-kunstniku Gordon Matta-Clarki va\u0308ljapaneku lahendusega. Selline ruumi dekonstrueerimine kannab reivifilosoofiat mitmel tasandil. Esiteks viitab see manufaktuuride tu\u0308hjaks ja\u0308a\u0308misel ning lagunemisel tekkinud tavapa\u0308rastele masside kogunemiskohtadele, mis toimivad peokultuuri pesituspaikadena ko\u0303ikjal maailmas. Teisalt, nii nagu ka Matta-Clarki kohaspetsiifilistes New Yorgi sotsiaalprobleeme tematiseerivates to\u0308o\u0308des, ko\u0303neleb lo\u0303hutud skeletne ruumikonstruktsioon siin pidude vo\u0303imest sotsiaalseid kitsaskohti paljastada. Nii ei vaatle publik ainult peo- vo\u0303i na\u0308ituseruumi, vaid tahtliku ja teadliku lammutamise teel tekib ruumil oma subjektsus \u2013 ta vaatab ka meid."}, {"text_idx": "#000015", "text": "Vo\u0303luvalt toovad o\u0308ise kultuuri palge esile Anna-Lena Krause ja legendaarse Berliini klubi Berghain uksehoidja Sven Marquardt' fotoseeriad. Krause julged ja konkreetsed mustvalged portreed, mis on tehtud samuti Berghainist tulnutest peoja\u0308rgsel hetkel, vo\u0303imaldavad vaatajal keskenduda kujutatud inimese personaalsusele ja tema isikupa\u0308rasele tantsukostu\u0308u\u0308mile, mis valdavalt va\u0308ljendavad androgu\u0308u\u0308nset sarmi vo\u0303i julget paljastavat naiselikku punki. Marquardt, kes juba enne portjee ametit fotograafina tegutses, on ja\u0308a\u0308dvustanud jo\u0303ulisi meestu\u0308paaz\u030ce, kes, ehituna neetide, ro\u0303ngaste ja nahkkinnastega, end kindlameelsete pilkude abil kehtestada ei pelga, ka mitte oma seksuaalsust ega sugu (ta\u0308henduses gender). Igau\u0308ks neist on omas to\u0303siduses to\u0303siseltvo\u0303etav. Veenvad on need mustvalged kaadrid tugevate kontrastide ja persoonide dramaatilise kohalolu koostoime kaudu. Fotodelt on tunda Berliini pidevalt muutuva metropoli pulbitsemist ja a\u0308a\u0308rmuslikkust."}, {"text_idx": "#000020", "text": "Tegemist on esimese reiviteemalise na\u0308itusega Eestis ja loodetavasti ja\u0308tkub arutelu meie oma o\u0308o\u0308elu kohta teiste kuraatorite ja kunstnike ka\u0308e all. Enne na\u0308itusele minekut soovitaks meeleolutekitajaks vaadata eelmise suve filmi \"Biidid\", milles tuleb esile 90ndate peokultuurile omane mo\u0303nus toorus, melanhoolia ja to\u0308o\u0308stuslikkus. Mustvalge esteetika kommenteerib kriitiliselt va\u0308a\u0308rastunud sotsiaalset kuvandit, nagu koguneksid reividele mingi loomastunud inimra\u0308mps, keda tuleb valvata ja karistada. Kui me seda ei suuda teisiti na\u0308ha, pole me u\u0308hiskonnana pa\u0308riselt vabad. See film, nagu ka Kumu na\u0308itus, on selgelt poliitiline."}, {"text_idx": "#000024", "text": "Galerii: Kumu kunstimuuseumis toimus reiv"}, {"text_idx": "#000026", "text": "Kumu na\u0308itus uurib kunsti ja disaini kokkupuutepunkte"}, {"text_idx": "#000027", "text": "Kumu loodab reivina\u0308ituse ko\u0303rvale korraldada su\u0308gisel ka temaatilise peo"}, {"text_idx": "#000028", "text": "U\u0308levaade. Mitmed muuseumid ja galeriid taasavavad uksed uute na\u0308itustega"}, {"text_idx": "#000030", "text": "Galerii. Kumu na\u0308itus heidab pilgu reivile ja klubikultuurile"}, {"text_idx": "#000035", "text": "Pa\u0308rnu algas kolmepa\u0308evane valgusteatrifestival \"O\u0308o\u0308valgel\""}, {"text_idx": "#000036", "text": "Ta\u0308histe: erinevad probleemid panevad inimesi loomevaldkonnast lahkuma"}, {"text_idx": "#000049", "text": "Avalik debatt Eesti akadeemilise muusikahariduse raskustest"}, {"text_idx": "#000050", "text": "Draamasarja \"Estonia\" produtsent: eesma\u0308rk on sarja igal pool maailmas na\u0308idata"}, {"text_idx": "#000055", "text": "Haapsalu kultuurikeskuses avati na\u0308itus aulidest"}, {"text_idx": "#000056", "text": "Loodusmuuseumi seenena\u0308itus tegi taasiseseisvunud Eesti ku\u0308lastajarekordi"}, {"text_idx": "#000057", "text": "Teatri- ja muusikamuuseumi kogud kolitakse tuleval aastal Maarjama\u0308ele"}, {"text_idx": "#000058", "text": "Rannarootsi muuseumi na\u0308itusel saab na\u0308ha nii Eesti kui ka va\u0308lismaa ka\u0308bisid"}, {"text_idx": "#000059", "text": "Edetabel. Aasta parimad albumid 2022"}, {"text_idx": "#000060", "text": "Aasta parimad albumid 2022. Isiklikud edetabelid"}, {"text_idx": "#000061", "text": "U\u0308levaade. Aasta parimad lood 2022"}, {"text_idx": "#000066", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]